b'\n_START_ARTICLE_\nLillesand\n_START_SECTION_\nVestre Moland kirkesogn\n_START_PARAGRAPH_\nSteinkirken ved M\xc3\xb8glestu var senter for Vestre Moland kirkesogn, og bygningen er sannsynligvis fra slutten av 1100-tallet. Den har senere blitt p\xc3\xa5bygd; kun murdelen er opprinnelig. Kirkesognet nevnes f\xc3\xb8rst i middelalderbrev fra 13. desember 1347. Der nevnes nemlig Modgulandar kirkiu sokn._NEWLINE_Vestre Moland h\xc3\xb8rte sammen med H\xc3\xb8v\xc3\xa5g og Lillesand sammen i ett sokn intil H\xc3\xb8v\xc3\xa5g ble eget prestegjeld ved kongelig resolusjon 25.02.1860. G\xc3\xa5rdene Vatne, \xc3\x85dnevig, Eftev\xc3\xa5g, Gr\xc3\xb8nnevoll og Romst\xc3\xb8l ble ved res. av 31.08.1861 overf\xc3\xb8rt fra H\xc3\xb8v\xc3\xa5g sokn til Randesund sokn i Oddernes prestegjeld. Ved kongelig resolusjon 18.12.1886 ble ogs\xc3\xa5 Lillesand eget kirkesokn. Ordningen tr\xc3\xa5dte i kraft i 1889 da Lillesand fikk egen kirke. Ved kongelig resolusjon 27.06.1975 ble H\xc3\xb8v\xc3\xa5g igjen lagt under Vestre Moland prestegjeld._NEWLINE_1 januar 1962 ble H\xc3\xb8v\xc3\xa5g sokn, Vestre Moland sokn og Gitmark g\xc3\xa5rdene i Eide sl\xc3\xa5tt sammen med Lillesand sokn._NEWLINE_Kirkeg\xc3\xa5rden har tidligere hatt to gravsteiner eller kistelokk fra middelalderen, men den ene ble \xc3\xb8delagt i mellomkrigstiden. Den andre er fortsatt \xc3\xa5 finne ved s\xc3\xb8rveggen, og er skjoldformet med et kors i relieff p\xc3\xa5. Steinen tilh\xc3\xb8rer den romanske stilen.\n_START_SECTION_\nSand skipreide\n_START_PARAGRAPH_\nI middelalderbrev nevnes Sands skipreide p\xc3\xa5 Agder; skipreide var et geografisk omr\xc3\xa5de som hadde plikt til \xc3\xa5 utstyre ett leidangsskip i ufredstider. Stedsnavn som Vard\xc3\xa5sen og Vardeheia vitner om leidangsordningens tilstedev\xc3\xa6relse. Trolig har Sands skipreide best\xc3\xa5tt av kirkesognene Vestre Moland, H\xc3\xb8v\xc3\xa5g, Birkenes og Eide, jfr. brev i Diplomatarium Norvegicum og yngre kilder.\n_START_SECTION_\nLillesand by\n_START_PARAGRAPH_\nP\xc3\xa5 g\xc3\xa5rden M\xc3\xb8glestus grunn vokste strandstedet Sanden fram p\xc3\xa5 begynnelsen av 1600-tallet som utskipningssted for t\xc3\xb8mmer. Den f\xc3\xb8rste innbygger nevnt i skriftlige kilder er Jens smed, som i 1610 er nevnt i en skatteliste. F\xc3\xb8r Kristiansands grunnleggelse het strandstedet Sanden. Dette var grunnet ladestedets beliggenhet ved Sandsbekkens utl\xc3\xb8p; hele Lillesand ligger p\xc3\xa5 sand. Det n\xc3\xa5v\xc3\xa6rende navnet ble innf\xc3\xb8rt for \xc3\xa5 skille mellom disse to naboene._NEWLINE_Byen vokste sakte gjennom 1600- og 1700-tallet, men det var p\xc3\xa5 1800-tallet at veksten tok til for alvor. _NEWLINE_Lillesand fikk ved lov i 1821 status som ladested. I 1830 gikk man opp grensene som skilte Lillesand fra det omliggende Vestre Moland, og noen av grenseboltene kan fortsatt ses i terrenget.\n_START_SECTION_\nUthavnene\n_START_PARAGRAPH_\nUthavnene var kommunens eldste kommunikasjonsmessige sentralsteder. Skipstrafikken i Skagerrak og langs kysten har i \xc3\xa5rhundrer brukt uthavnene for overnatting og n\xc3\xb8dhavn eller til \xc3\xa5 vente p\xc3\xa5 lagelig b\xc3\xb8r for videre seilas. Her m\xc3\xb8ttes utenlandske kj\xc3\xb8pmenn og lokale b\xc3\xb8nder for \xc3\xa5 handle t\xc3\xb8mmer. De best kjente uthavnene er Brekkest\xc3\xb8 p\xc3\xa5 Just\xc3\xb8y og Ulv\xc3\xb8ysund. _NEWLINE_Sommeren 2011 ble det utf\xc3\xb8rt marinarkeologiske unders\xc3\xb8kelser p\xc3\xa5 et vrakfunn i Ulv\xc3\xb8ysund i H\xc3\xb8v\xc3\xa5g, helt vest i kommunen. C14-datering av et tilsk\xc3\xa5ret reinsdyrgevir funnet under en stabel kvernsteiner viser at dette har v\xc3\xa6rt et handelsskip fra perioden 1020-1030. Dette viser klart og tydelig at handelsruten langs kysten har g\xc3\xa5tt innom Blindleia, ogs\xc3\xa5 i sv\xc3\xa6rt gammel tid. _NEWLINE_Biskop H\xc3\xa5kon Erlingsson av Bergen l\xc3\xa5 v\xc3\xa6rfast i Ulv\xc3\xb8ysund fra 24. august 1339, det skrev han i et brev til landets mektigste og rikeste adelsmann, herr Erling Vidkunsson 28. august samme \xc3\xa5r. Biskopen og f\xc3\xb8lget hans var p\xc3\xa5 vei til kong Magnus Eriksson p\xc3\xa5 \xc3\x98stlandet. Siden biskopen sendte brev til herr Erling og spurte om r\xc3\xa5d ang\xc3\xa5ende videre reise, er det sannsynlig at bispef\xc3\xb8lget l\xc3\xa5 i Ulv\xc3\xb8ysund flere dager. _NEWLINE_I samme omr\xc3\xa5det finnes flere kompassroser innhogget i fjellet, de eldste fra 1400-tallet. Ulv\xc3\xb8ysund er ogs\xc3\xa5 nevnt p\xc3\xa5 gamle nederlandske kart fra andre halvdel av 1500-tallet, da i formen Wolfsondt. P\xc3\xa5 de samme kartene st\xc3\xa5r bl.a. Olde Hil Sont, for oss kjent som Gamle Hellesund.\n_START_SECTION_\nG\xc3\xa5rdene fra middelalderen\n_START_PARAGRAPH_\nDe fleste g\xc3\xa5rdsnavnene i Lillesand kommune er fra middelalderen eller f\xc3\xb8r, og blant de som nevnes i middelalderkilder er Moland (n\xc3\xa5 bare kalt Presteg\xc3\xa5rden), Fl\xc3\xb8renes, og Eigeland i Vestre Moland sogn, samt h\xc3\xb8v\xc3\xa5gg\xc3\xa5rdene Kvannes og H\xc3\xb8v\xc3\xa5g. I 1962 ble Lillesand og nabokommunene H\xc3\xb8v\xc3\xa5g og Vestre Moland sl\xc3\xa5tt sammen.\n_START_SECTION_\nMaritim historie\n_START_PARAGRAPH_\nByen er bortsett fra turismen mest kjent for sin rike maritime historie. P\xc3\xa5 1700-tallet begynte man \xc3\xa5 bygge seilskip her, men det var p\xc3\xa5 1800-tallet at det virkelig tok av. Trelasthandelen var en sv\xc3\xa6rt viktig faktor, og det eksisterte flere rederier og mange verft i byen og omlandet. By- og Sj\xc3\xb8fartsmuseet er en gammel skipsrederg\xc3\xa5rd, som p\xc3\xa5 et tidspunkt tilh\xc3\xb8rte rederen Carl Knudsen.\n_START_SECTION_\nJernbane\n_START_PARAGRAPH_\nMellom Lillesand og Flakksvann i Birkenes kommune ble det i 1895 bygget en privatdrevet, smalsporet jernbane, Lillesand\xe2\x80\x93Flaksvandbanen med to damplokomotiver, tre passasjervogner og 34 godsvogner (se ogs\xc3\xa5 Jernbanen i Norge). Denne banen hadde fire bemannede stasjoner (s\xc3\xb8rfra og nord: Lillesand, Tveide, Birkeland og Flakksvann) og fraktet hovedsakelig t\xc3\xb8mmer, torvstr\xc3\xb8 fra Myhre torvstr\xc3\xb8fabrikk p\xc3\xa5 Tveide og annet gods. Banen gikk i de fleste \xc3\xa5r med underskudd, og ble til slutt nedlagt i 1953. Alle stasjonene bortsett fra Birkeland st\xc3\xa5r enn\xc3\xa5.\n_START_SECTION_\nOkkupasjonshistorie\n_START_PARAGRAPH_\nUnder den tyske invasjonen av Norge i 1940 ble det tyske troppetransportskipet \xc2\xabRio de Janeiro\xc2\xbb torpedert utenfor Lillesand. Dette skjedde 8. april, alts\xc3\xa5 dagen f\xc3\xb8r selve invasjonen. Skipet ble senket av den polske ub\xc3\xa5ten Orzel, som senere ble senket av tyske fly. Lokale fiskere bidro med \xc3\xa5 redde tyske soldater og mannskap._NEWLINE_Tyskerne bygde en troppeleir p\xc3\xa5 M\xc3\xb8glestu der videreg\xc3\xa5ende skole ligger i dag. Det ble ogs\xc3\xa5 bygd et kystfort p\xc3\xa5 Just\xc3\xb8ya, og i 1944 flyttet de ogs\xc3\xa5 et kystfort fra Marivold ved Grimstad til Vestre Moland presteg\xc3\xa5rd. Rundt Lillesand sentrum finnes fortsatt en rekke mindre stillinger og hitlertenner.\n_START_SECTION_\nNedgangstider\n_START_PARAGRAPH_\nEtter motorisert skipsfart, f\xc3\xb8rst med damp og siden forbrenningsmotor, tok over markedet, mistet Lillesand mye av den rikdommen som hadde blitt opparbeidet. Tilveksten tok slutt, og stedet forble slik det var._NEWLINE_Det som skulle sette fart i Lillesand igjen, var fabrikken Norton, som produserte silisiumkarbid. Denne fabrikken er fortsatt i drift, n\xc3\xa5 under navnet Saint-Gobain._NEWLINE_Store deler av Lillesand sentrum er omfattet av NB!-registeret, en liste over bymilj\xc3\xb8er i Norge som har nasjonal kulturhistorisk verneinteresse.\n_START_SECTION_\nNatur og geografi\n_START_PARAGRAPH_\nDenne delen av Agder tilh\xc3\xb8rer Bamblefeltet i det svekonorvegiske grunnfjellsskjoldet, og best\xc3\xa5r av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1\xc2\xa0600 - 1\xc2\xa0450 millioner \xc3\xa5r gammel skifer, kvartsitt, marmor og amfibolitt med noe hornblendegneis, og ovenp\xc3\xa5 dette sure overflatestrukturer av b\xc3\xa5de granitt og granodioritt (henholdsvis 1\xc2\xa0250 - 1\xc2\xa0000 mill \xc3\xa5r gammelt, og stedvis 1\xc2\xa0550 - 1\xc2\xa0480 millioner \xc3\xa5r gammelt). De yngste svekonorvegiske dannelsene bevitnes av st\xc3\xb8rre formasjoner av granitt. Det er ogs\xc3\xa5 noe ganger av gabbro og dioritt, sjeldnere eklogitt. Den kaledonske fjellkjedefoldingen n\xc3\xa5dde ikke ned hit. Forkastningene g\xc3\xa5r i s\xc3\xb8rvest-nord\xc3\xb8st retning.\n_START_SECTION_\nKultur og idrett\n_START_PARAGRAPH_\nLillesands Idrettslag (LIL) har mange aktiviteter og arrangerer blant annet S\xc3\xb8rlandscupen hver sommer. LIL disponerer fotballanlegget Holta som har hovedbane, kunstgressbane, ballbinge, grusbane og et stort treningsfelt. Meritterte Tony Knapp har lenge v\xc3\xa6rt trener for klubben, men i mai 2008 tok Willie Irvine over. _NEWLINE_I 2009 ble Lillesand Fotballklubb (LFK) stiftet. Klubben har to seniorlag p\xc3\xa5 herresiden, og ett Gutter-07-lag som spiller i serien i Vest-Agder. A-laget rykket opp til 5.divisjon i 2011. LFK disponerer i likhet med LIL fotballanlegget Holta som eies av Lillesand kommune. _NEWLINE_Lillesand har to korps; Lillesand Skolekorps for de unge og Lillesand Hornmusikk for de voksne. Flere forskjellige kor er aktive, bl.a. Storegabet og shantykoret Hermanos. For de unge har Lillesand og Birkenes Rockeklubb et \xc3\xb8vingslokale med utstyr til disposisjon mot en beskjeden medlemsavgift. _NEWLINE_I 1978 ble Sommerfestivalen arrangert for f\xc3\xb8rste gang i Lillesand; i dag heter den Lillesandsdaene, og finner sted i slutten av juni hvert \xc3\xa5r. I 2005 ble Sanden Revyteater etablert for \xc3\xa5 ta opp en gammel tradisjon med lokalrevy, men ogs\xc3\xa5 sette opp teaterstykker.\n_START_SECTION_\nN\xc3\xa6ringsliv\n_START_PARAGRAPH_\nOrkla valgte Lillesand da de etablerte sitt nye bakeri Bakers. Dette ble lagt til Gaupemyr n\xc3\xa6ringsfelt og sto ferdig sommeren 2006. En av s\xc3\xb8rlandets st\xc3\xb8rste n\xc3\xa6ringsetableringer har blitt lagt til Lillesand. IKEA har valgt Lillesands del i S\xc3\xb8rlandsparken som sin tomt og \xc3\xa5pnet ny filial der oktober 2010.\n_START_SECTION_\nFriluftsliv og turisme\n_START_PARAGRAPH_\nSkj\xc3\xa6rg\xc3\xa5rden er Lillesands st\xc3\xb8rste attraksjon. Byen  kan lokke med en h\xc3\xb8y andel glattslipte svaberg, spennende holmer, lune laguner (f eks "Nilen") og trange sund. En attraksjon er Blindleia, som er b\xc3\xa5tenes smale riksvei fra Lillesand og vestover til Ulv\xc3\xb8ysund. Uthavnene p\xc3\xa5 Just\xc3\xb8y og \xc3\x85ger\xc3\xb8y er ogs\xc3\xa5 attraktive turistm\xc3\xa5l innenfor kommunegrensene. _NEWLINE_Lillesand har mange fine turl\xc3\xb8yper og stier, og det er mange utkikkspunkter, som bl.a. Kniben, Skifjell, Olashei, Vardeheia, Vard\xc3\xa5sen og Fl\xc3\xb8resteinen. En del av utkikkspunktene har utplassert b\xc3\xb8ker fra Lillesand og Omegn Turforening (LOT). Der kan man skrive seg opp og bli med i en trekning om turutstyr._NEWLINE_Tingsaker familiecamping n\xc3\xa6r sentrum har plass til 160 campingvogner/bobiler og har ogs\xc3\xa5 endel sm\xc3\xa5 campinghytter.\n_START_SECTION_\nDiverse\n_START_PARAGRAPH_\nI omr\xc3\xa5det rundt His\xc3\xa5sen, som ligger n\xc3\xa6r grensa til Grimstad kommune, ligger flere gamle klebersteinsbrudd som har v\xc3\xa6rt i bruk fra vikingtid og framover. Ingen av dem er lenger i bruk, og bruddene er fredete kulturminner._NEWLINE_Ved Kaldvell l\xc3\xa5 det et tresliperi og kartongfabrikk._NEWLINE_Lokalavisen i Lillesand heter Lillesands-Posten og kommer ut hver tirsdag og fredag. Den startet opp p\xc3\xa5 1870-tallet.  _NEWLINE_H\xc3\xb8v\xc3\xa5g-avisa dekket tidligere H\xc3\xb8v\xc3\xa5g kommune, som har v\xc3\xa6rt en del av Lillesand kommune siden 1962, men avisa ble lagt ned i 2017. _NEWLINE_Lokalradioene for Lillesand og Birkeland er Radio S\xc3\xb8r Lillesand og Radio L. Radio L sender fra sine studioer p\xc3\xa5 Sv\xc3\xa5bekk. Radioen har holdt p\xc3\xa5 siden 80-tallet, p\xc3\xa5 dugnadsbasis. Radio S\xc3\xb8r  deler frekvens med Radio L, slik at den g\xc3\xa5r p\xc3\xa5 lufta n\xc3\xa5r Radio L ikke har sending. _NEWLINE_Post- og teletilsynets hovedkvarter ble ferdigstilt mai 2007, n\xc3\xa6rmere bestemt p\xc3\xa5 Nyg\xc3\xa5rds jorde midt mellom sentrum og Tingsaker camping._NEWLINE_Den nye 4-felts E-18 \xc3\xa5pnet h\xc3\xb8sten 2009, nord for byen. I H\xc3\xb8v\xc3\xa5g, vest for sentrum ligger Bronseplassen, som viser levesett fra Bronsealderen og Vikingtiden, og like over grensen, i Kristiansand ligger Kristiansand Dyrepark, en av Norges best bes\xc3\xb8kte turistattraksjoner. Generelt sett er Lillesand kommune en kommune i vekst, b\xc3\xa5de n\xc3\xa5r det gjelder befolkningstall og etableringen av nye bedrifter og boligomr\xc3\xa5der.\n_START_SECTION_\nDialekt\n_START_PARAGRAPH_\nKvinne fra Lillesand_NEWLINE_Problemer med \xc3\xa5 lytte til denne filen? Se Hjelp:Multimedia.'